open-index/open-wikipedia-markdown huggingface dataset:
Rhienderen

**Rhienderen** is n buurtschap in de gemeente Brummen, in de Nederlandse provinsie Gelderland. t Ligt krek ten noorden van de heufdplaatse, mer is der niet ofhankelik van. Rhienderen hef eigen winkels, feesten en n jaormarkt. Rhienderen hef dan ok n lange geschiedenisse achter de rugge. Al in t jaor 796 wier t darp eneumd, toe onder de name *Hrenheri*, wat zo'n betjen "heuvelrugge bie n waterloop" betekent.

In 797 schenkt n zekere Oodhelm n darde van zien arfenisse, waoronder n zesde deel van n hoeve in *Hrenheri*, an Liudger veur zien pas estichten Sunt-Salvatorsklooster in Wiedmond. Nao de verplaatsing van t klooster naor Werden wier de abdieje van Werden eigenaar van disse boerderieje.

Rhienderen ligt grotendeels binnen de bebouwden komme van Brummen, mer hef ok n butengebied. Naost disse buurte, Rhienderen Butengebied, he'j ok de buurten Rhienderense Kern, Rhienderense Enk, Hazebarg en Rhienderen Noord. Ooit heurden ok Rhienderense Broek hierbie, mer is sinds 2001 is n amparte buurtschap.

## Referensies


## Uutgaonde verwiezing
* Rhienderen op de offisiële webstae van de gemeente Brummen
Coldenhove

**Coldenhove** is n buurtschap in de gemeente Brummen, in de Nederlandse provincie Gelderland. De buurtschap ligt ten zuudwesten van Eerbeek.

## Uutgaonde verwiezing
* Coldenhove op de officiële webstae van de gemeente Brummen
Westlaand (gemeente)

**Westlaand** (Nederlaands: *Westland*) is ne gemeente in de Nederlaandse proveensie Zuud-Hollaand. Et lig in de lieknamige laandsstrekke westlaand. Der wont 104.396 leu op ne vlakte van 90,59 km². 

De gemeente besteet seend 2004, duurdet de oolde gemeenten De Liere, 's Grawenzaand, Moonster, Noaldwiek en Wateringen bie mekoar kömmen. De beaide aandere oolde Westlaandse gemeentes Maaslaand en Skeepluden wollen der neet bie. Dee zeent bie mekoar egoan töt Midden-Deelflaand.

De gemeente is vuural bekeand um de grote tuunderieje, dee as leu van oawer de hele wearld trekt.
Westvoorne

**Westvoorne** is ne vroggere gemeente in de Nederlaandse proveensie Zuud-Hollaand. der wont 14.062 leu op ne vlakte van 97,53&nbsp;km² (met 43,35&nbsp;km² water).

In de gemeente Westvoorne lig et doarp Oostvoorne. Et doarp ligt in et westen van de gemeente. Den naam Oostvoorne keump van vroger, toen as et vrogere eilaand Goeree (non deel van et eilaand Goeree-Overflakkee), vroger Westvoorn neumd wör en et eilaand Voorne (rechtevoort deel van Voorne-Putten) doomoals Oostvoorne heten. De nondeagse gemeente Westvoorne, dee as in 1980 ontstoan is oet de oolde gemeentes Oostvoorne en Rockanje, hef zin naam van de non geeldende beskriewingen. De gemeente is deel van de Metropoolstrekke Rotterdam-Den Heag.

In de dree kernen van disse gemeente kuiert de leu van oolds Oostvoorns Zeeuws. Duurdet der völle leu vanoet Rotterdam dee kaante op goat, wörd dit rap meender.
Zederik

**Zederik** is ne vroggere gemeente in de Nederlaandse proveensie Utrecht (tut 2019 in Zuud-Hollaand). Der wont 13.699  leu op ne vlakte van 76,48 km² (met 2,38 km² water). De gemeente besteet seend 1986, toen as de zeuwen oolde gemeenten oet de Alblasserweard en de streek Viefhearenlaanden bie mekoar gungen. Den naam keump van et Middeeuwse kanaal de Oolde Zederik, den as duur et gebeed löp. Et olde roadhoes steet in Meerkoarke.

In 2019 bunt et Zuud-Hollaandse stadjen Leerdam en de gemeente Zederik bi-j de gemeente Utrecht edaon, to at ze met de stad Vianen in de ni-je gemeente Viefhearenlaanden gungen.

## Wonkernen
De leu wont verspreaid oawer de kerne Ameide, Hei- en Boeikop, Leerbrook, Lexmoond, Meerkoarke, Niejlaand en Tienhowen. Ameide is de ennigste stad.
Fotosyntese

**Fotosyntese** (oet et Grieks: φώτο- [foto-], "lecht", en σύνθεσις [syntese], "samengoan") is een chemies proses wat kracht oet zunlecht haalt um kolstofdiokside um te zetten in organiese verbeendingen, zo as kolhydraten. Fotosyntese zorget veur genog zoerstof in den daampkreenk en veur alle neudige organiese samenstellingen veur leawen op earde.

Plaanten, algen en blaauwalgen köant fotosyntetiseren. Disse leawensvörme hebt veur fotosyntese water en kolhydraten neudig, en geewt zoerstof as ofvalstof of. Een paar aandere bakteriesoorten geewt bie de fotosyntese gin zoerstof of. Dit wörd *anoksigene* (zoerstofloze) fotosyntese neumd. Zowat alle leawensvörme haalt oet fotosyntese voor en kracht, of kolstoffen in organiese verbeendingen. Een leawensvörm wat zelf fotosyntese kan oetvoeren, wörd *fotoautotroof* neumd. Doartegenoawer stoat de *chemotrofe* leawensvörme, dee chemiese verbeendingen neudig hebt vuur fotosyntese. Wiedters gef et nog wat leawensvörme dee kolstoffen haalt oet verskillende organiese verbeendingen, in plaatse van oet kolstofdiokside. Disse neumt gelearden dan wier *fotoheterotroof*.

Et gef völle soorten fotosyntetiese prosessen, dee verskilt per leawensvorm. Liekewel bint der wat elemeanten oaweral liek. Lecht wörd opnömmen in greune chlorofielhooldende proteïnen. In plaanten zitt proteïnen in organellen dee chloroplasten neumd wordt. Disse zitt veural in bladsellen. In bakteriën zitt ze in et plasmamembraan. Bie disse lechtofhaankelike reaksies wörd wat kracht broekt um elektronen oet nuttige stoffen te halen, zo as oet water, woardeur zoerstofgas ontsteet. Wiedters komt der nog twee samenstelde stoffen vrie: vermeenderde nikotinamideadeninedinukleotidefosfaat (NADF) en adenosinetrifosfaat (ATF).
Cortenoever

**Cortenoever** is n buurtschap in de gemeente Brummen, in de Nederlandse provinsie Gelderland.

t Landelike Cortenoever ligt in n meänder van de Iessel, in n natuurgebied van Staotsbosbeheer. t Gebied is een van de riekste uterweerden van Nederland. De Iessel scheidt de buurtschap van de stad Zutfent. Ten westen van Cortenoever ligt Brummen, de plaatse waor de inwoners van Cortenoever veur veurzieningen op ericht bint.

## Uutgaonde verwiezing
* Cortenoever op de officiële webstee van de gemeente Brummen
Oeken

**Oeken** is n darp in de gemeente Brummen, in de Nederlandse provinsie Gelderland. t Had in 2010 rond de 460 inwoners. De Voorsterweg en Buurtweg bint de twee heufdwegen waoran de meeste woningen liggen. t Darp hef n landelik karakter. De inwoners van Oeken bint veur heur veurzieningen veural ericht op Brummen en Eerbeek.

Oeken wörd in 797 veur t eerst vermeld as n zekere Oodhelm n darde van zien arfenisse, waoronder n hoeve in *Ocanni* in de *pago Isloi* (Iesselgouw), an Liudger schenkt veur zien pas estichten Sunt-Salvatorsklooster in Wiedmond. Nao de verplaatsing van t klooster naor Werden wier de abdieje van Werden eigenaar van disse boerderieje.

## Referensies
Impressionisme

Et **Impressionisme** is een künststroumig uut de tweyde hälvte van de 19. eywe.

## Et begün
Et Impressionisme had syn begün by junge künstskilders, den neet meyr volgens de strenge reagels van de akademy wolden skilderen. In Vrankryk hevt de strouming syn oorsprüng.

Wat anders warken van dit volk  was, was dat sy de varvstreaken up et dook düdelik syn löyten. Et sagen der allemåle as sketsen uut. Wår as sy up de akademy strak en nettys in wark güngen. Ouk güngen se et moderne leaven van, byvöärbeeld, Parys skilderen. So skilderden sy horen, supend volk of mensken halvnaakt an de waterkante. Wår as de akademisken underwarpen köäsen dee uut de mytology of uut de geskydenisse kwamen. Ouk was typisk impressionistisk dat se söchten når licht. Vöäle wördden der et lichtval döär ear eskildered.

Belangryke namen uut disse skilders waren Claude Monet, Pierre-Auguste Renoir, Edgar Degas en Paul Cézanne.

Begünnens wördden de doken van ear döär mensken uutelachen en uutesköälden. Lüde dachtten dat so wark eksposeyrden wat algins-neet of was. Later kreagen sy dan wal steads meyr volk der by, doe ouk up disse wyse in skilderen güngen. En neet vöäl later kreagen sy net so  vöäle vöär ear dokeb as skilders dee op de akademiske wyse skilderen döyden.

## Dårnå
Nå de impressionisten, so in de jåren 90. van de 19. eywe, güngen andere skilders noch verder as ear. Den güngen et klöörgebruuk anders doon, de förms anders en et kwam dårvan up anderen wyses van skilderen an. So as et wark van Paul Gauguin, Paul Cezanne en Vincent van Gogh. Disse stroumings nömed se teagenwoordig et Postimpressionisme. Paul Signac en Georges Seurat güngen skilderen med püntys, ebaseyrd up ear eigen klörenleyre. Disse strouming is nu bekend as et Pointelisme.
Westland

Den laandsbeskriewenden naam **Westland** of **Westlaand** kan duden op meardere zaken.

*Nederlaand:
** Westlaand (laandsstrekke) - Ne oolde laandsstrekke in de Nederlaandse proveensie Zuud-Hollaand. 
** Westlaand (gemeente) - Ne besteurlike gemeenteindeling in de lieknamige laandsstrekke van de Nederlaandse proveensie Zuud-Hollaand.

*Noorweagen:
** Vestlandet - Ne proveensie in Noorweagen.
Tonden

**Tonden** is n buurtschap in de gemeente Brummen, in de Nederlandse provinsie Gelderland. t Ligt tussen t darp Empe en de buurtschap Veurstonden. t Darp had in 2010 rond de 345 inwoners en besteet veurnamelik uut boerderiejen rond de sentrale straote de Hoevestege.

Tussen Tonden en Empe ligt t Huus te Empe, n landhuus dat stamt uut t midden van de zestiende eeuw, dat ebouwd wier veur de toemaolige burgemeister van Zutfent.

Ten westen van Tonden ligt t natuurgebied Empese en Tondense heed, dat besteet uut heed, moeras, bos en gresland. In t gebied kommen zeldzame dieren veur, zo as de kamsalamander, de golden sprinkhane en t heedblauwtjen. t Gebied is onder beheer van de Vereniging Natuurmonumenten en maakt deel uut van t Natura 2000-gebied Landgoederen Brummen.

## Referensies


## Uutgaonde verwiezingen
* Tonden op de offisiële webstee van de gemeente Brummen
* Natuurmonumenten - Empese en Tondense heed
Voorstonden

**Voorstonden** is n buurtschap in de gemeente Brummen. t Ligt tussen t darp Oeken en de buurtschap Tonden. t Had in 2010 rond de 110 inwoners.. De buurtschap besteet veural uut boerderiejen rond de sentrale Windheuvelstraote. An de Windheuvelstraote zit ok verschillende bedrieven, zo as de 150 jaor bestaonde boomkwekerieje Wilgenhof, dat ooit behalve n bongerd ok n kafee was. In dit kafee is de voetbalklub van Oeken op-ericht.

In Voorstonden he'j ok t kasteel Huus Voorstonden. t Stamt uut de middeleeuwen mar is sinds die tied grondig verbouwd. Bie t Huus heurt n park dat ontwörpen is deur Jan David Zocher. De zudelike tuin is kortens herin-ericht naor n vrog-twintigste-eeuws ontwarp van Leonard Springer. Op t landgoed he'j ok de dikste mammoetboom van Nederland. Disse boom wier in 1865 eplant en hef n umtrek van 8,3 meter.

## Referensies
Dieren (Gelderland)

**Dieren** is n plaats in de gemeente Rheden, in de Nederlandse provinsie Gelderland. Dieren ligt in-eklemd tussen de heuvelachtige bossen van de Veluwezeum en de rivier de Iessel. t Dorp wörd deursnejen deur de spoorlien Arnem-Zutfent en de drukke provinsiale weg N348. Ook kömp t zudelike stuk van t Apeldoorns Kanaal der op de Iessel uut. t Had begin 2013 rond de 15.500 inwoners.

## Geschiedenis
De eerste vermelding van Dieren stamt uut 838, as *"Theothorne"*.
In Dieren stond eeuwenlang n uut de middeleeuwen daterend jachtslot: *Hof te Dieren*. Anvankelik was dit eigendom van de ridders van de Duutse Orde, later kwam t in handen van de Oranjes. In de 17e en 18e eeuw verbleven de verscheiene Willems der vaak veur de jacht. Um de kansen bie de jacht te vergroten wier der n alderbarstends groot stuk bos en heed umringd mit n holten schutting. Binnen disse wildbaan konden dan harten en wilde varkens lös-elaoten worden. Tiejens de Franse bezetting is t grote jachtslot deur feestende Franse soldaoten af-ebrand. Begin 19e eeuw was der n kleiner gebouw veur in de plaats ekommen. 

## Toerisme
Dieren ligt an de rand van t Nasionaal Park Veluwezeum en ie kunt der urenlange wandelingen en fietstochten maken. Prinsen hadden hier heur jachtdomein - now nog herkenbaar an de lange alleeën, waordeur t jachtgezelschap gauw op de bestemming kon kommen. n Markant punt is de Karolinabarg mit 14 laonen.

In Dieren he'j de Spelerij en de Uitvinderij, n populaere bestemming veur schoolreisjes. Op stasion Dieren begint t trajekt van de Veluwse Stoomtrein Maotschappieje (VSM) dat via Eerbeek en Bekbargen eindigt in Apeldoorn.

## Referensies
Okkenbrook

**Okkenbrook** of *Okkenbroek* is een döarpken in de Sallaandse gemeente Deawenter, in de proveensie Oaweriessel. Der wont 620 leu. Töt an 1999 heurden Okkenbrook bie de doomoalige gemeente Depenvenne.

Okkenbrook was in de Middeleeuwen ene van acht boerskoppen dee met mekaar de Goijermaarke warren. et lea in et skoltenambt Kolmskoate. Et zoompige deel langs de Soestwetering op et westen van de Sallaandse Heuwelrugge was aait al weust. Oet de groond köm iezeroer, wat noar de iezergeteriejen in Deawenter gung. Et Middeleeuwse Okkenbrook besteund oet een antal boerderiejen op et zuden van et hudige Okkenbrook.

Nen pensioneerden Officier der Huzaren, Adam IJssel de Schepper (1812 - 1890) zag kaansen met et gebeed. Duur völle te ruilen kreeg he oardig wat groond langs den Oerdiek, de weg noar Deawenter. Hee leut der ne mölle en ne smederieje bouwen. In 1863 gavven he geeld um ne Hervörmde Kaarke te bouwen. Ok wör der völle weuste groond umme zat in laandbouwgroond. Der ontsteund een doarp, met ne legere skole, twee bakkeriejen en aandere weenkels.

De kaarke wör pas in 1904 of ebouwd. Protestaanten oet Lettele komt hier ook, terwiel as de Roomsken oet Okkenbrook in Lettele noar de kaarke mut.

In Okkenbrook steet seend 2006 een kulturhus. Dit wörd vuur verskillende zaken ebroekt, zo as ne ofveardiging van de Openbare Bibliotheek van Deawenter.

Op et westen van Okkenbrook lig et laandgood Oostermaat, wat net as de monumentale boerderieje De Grote Brander duur de Stichting IJssellandschap beheard wörd.
Inflatie

**Inflatie** (letterlik 'opbloazen') is nen ekonomischen term wat angef dat goderen en deenste in nen ekonomie tegelieke allemoal deurder wordt. Dan kun iej met etzelfde geld minder kopen. Et geld wördt dus minder weard.

Geldinflatie wörd vake duur mekoar haald met priestooname. Dinge könt deurder worden duur geldinflatie, mer det hooft neet altied. Et zol better wean um inflatie "priesinflatie" of "toonemmende priezen" te neumen. Nen völgebroekten moatstaf vuur priesinflatie is et inflatieciefer, de jöarlikse verandering in percenten in ne algemene priesindex (meestal de gebroekspriesindex). 

Tegenoawer inflatie steet deflatie.

De ekonomie kan inflatie beide vuur- en noadelig vernemmen. Noadelig is bievuurbeeld ne tooname in de alternatieve kösten van geld hebben. Een tweede noadeel is onzekerheid oawer inflatie in de kommende tied, woerduur investeringen en spoaren meender antrekkelik wordt. Bie rappe inflatie kan der een tekort an produkte kommen, duurdet gebroekers goat hamsteren oet bangighead dat de prieze nog heuger wordt. 

Inflatie kan ook ne vuurdelige oetwoarking hebben.
* Inflatie gef leu et geveul dat ze mut oetgewen en investeren. As ze dat neet doot, is öar geld in et vuurliggende minder weard. Dit kan de ekonomie helpen.
* Duur inflatie wordt de skoldenlast minder. A'j bievuurbeeld nen vasten hypotheek op et hoes hebt, mer oew loon wal heuger wörd duur de inflatie, betaal iej dus op den doer minder vuur oew hoes. Dan hold iej geld oawer.
* duur inflatie bliewt nominale rentes boawen nul, zodat centrale banken rentes zo neudig leger köant maken um ne ekonomie op gank te holden.
* Inflatie zorget vuur minder arbeidsledigheid, wonnear dat duur loonverstarring anzat wördt. As de vroage noar arbeidskrachten daalt, mer gemiddelde lonen neet (zo as meestal bie ne recessie), köant de vroage noar en et anbod van arbeidskrachten neet op ene liene kommen. Dan ontsteet arbeidsledigheid. Met inflatie daalt de echte wearde van et loon, neamp dus de vroage noar arbeidskracht too, en wörd de arbeidsledigheid meinder.
Laeg-Soeren

**Laeg-Soeren** (elders ok wel: *Leeg-Soeren*; Nederlands: *Laag-Soeren*) is een van de dorpen in de gemeente Rheden, in de Nederlandse provinsie Gelderland. Laeg-Soeren ligt an de zuudoostrand van de Veluwe (de Veluwezeum). t Had an t begin van 2013 zo'n 835 inwoners. 

'Huus Laeg-Soeren' is onderdeel van n achttiende-eeuws landgoed. In de negentiende eeuw ha'j hier n badinrichting veur geneeskrachtige baden. Dit kuuroord was t eerste in Nederland en stond internasionaal bekend. An de Priesnitzlaon is hier t Priesnitzmonument (törentjen van Jut) veur op-ericht.

An de sprengebaeken ha'j vrogger verschillende water-an-edreven papiermölles zitten. Later bint disse watermölles um-ebouwd tot wasserie.

Buten t dorp ligt de 'Elsbarg', n 90 meter hoge heuvel mit op de top n natuuruutkiekpunt mit uutzicht op landschap dat in de iestieden is ontstaon.

## Uutgaonde verwiezing
* Laag-Soeren.nl
Ellekum

**Ellekum** (Nederlands: *Ellecom*) is een van de zeuven dorpen van de gemeente Rheden, in de Nederlandse provinsie Gelderland. t Had in 2010 rond de 1055 inwoners. In t dorp steet n hervormde kark mit romaanse toren en koor uut de 16e eeuw. Ellekum is een van de oldste dorpen van de Veluwe.

In Ellekum ligt t landgoed Avegoor. In de Tweede Wereldoorlog is dit n tiedlang gebruukt as warkkamp veur Nederlandse joden. Ook was t landgoed in gebruuk as opleidingsinstituut veur de Nederlandsche SS.

In t dorp he'j ook de belangriekste gemeente van de Gemeente van Zeuvende Dags Adventisten Riffermasiebeweging.

## Referensies
Krüüs van Bentheim

Et **krüüs van Benthem** (düütsk: *Herrgott von Bentheim*) is een krucifiks uut de teende- of elvde eywe in de düütske plaatse Bad Benthem.

## Beskryvving
Et beald is emaked van benthemmer sandsteyn in romaanske styl en beald een Christus an et krüüs üüt. Et hevt waerde ümdat dit beald eyne van de oldste vöärwarpen is van et christendom in dit deyl van Düütskland. Der wördt edacht dat et beald kenmarken hevt van de oldsassiske kulture. De wyse ho as den arms van Christus eböägen bint, sol gelyke weasen med et gebår van een germaanske rechter, wanneyr as hee sprekken döäd. Et krüüs is 2,45 meater houge en 1,40 meater breyd.

## Geskydenisse
In 1828 hebbed sy et krüüs up een akker körtby Schulte-Kolthoff evünden. Et beald sol dårümme een wegkrüüs ewesd künnen hebben, wat nå et begün van de reformaty in 1544 is ümme-gooied en dårnå under et sand ekummen is. In 1868 wördden et beald up de binnenplaatse van Kasteel Benthem esetted. Up dee plaatse güng et in 1945 kapot döär een geallieerd leagervoortüüg. Dårnå hebbed sy et erestaureyred en in 1951 terügge-setted.

## Weatyn
* *Herrgott von Bentheim* was vrogger een vlook, wår de landwarkers med skelleden
Van Heekplein

t **Hendrik Jan van Heekplein** (measttieds **Van Heekplein** nömd) is n plein in de binnenstad van Eanske. t Plein is as n deal van de noa-kriegse stadsverniejige in t leawn kömmen. t Sentrum van Eanske wörn tiedens de Tweade Wearldkrieg beheurlik an stökken slöagen. Biej de wiederöpbaaw dernoa besprökken de gemeante Eanske nen verkeersoader deur t sentrum, t zo-nömde Boulevardplan. Det plan wörn tusken 1950 and 1960 woarmoakt, woarbiej t Van Heekplein as markt- en weenkelplein an n Boulevard 1945 an-slötten wörn. t Plein dröagt n noame van Hendrik Jan van Heek, en van de groondleggers van n tekstielfebriek Van Heek.

Öp en roond ömme t plein kö'j t weenkelheart van Eanske veenden. Dreks an t plein leagen bint de twea weenkelsentra De Klanderij en Twentec en weenkels as Primark en V&D.

Ölken deensdag en zoaterdag kö'j öp t plein eann van de grötste märkte in Neerlaand veenden.

Dreks önner t plein lög eane van de grötste parkeergarages van Neerlaand, de Van Heek-parkeergarage, woar 1650 auto's stoan könt.

## Oetgoande lienden
*t Van Heekplein öp Enschede-stad.nl
Binnenstad (Eanske)

De **binnenstad**, ok wa **stad** öf **city** nömd, is nen buurt in Eanske in t Stadsdeal Sentrum in Eanske, in de Neerlaandse preveensie Oaweriessel. De wieke wör in an alle kaanten begreansd deur de Sentrumringe. De buurt is lean in de wieke Binnenseengelgebeed.

## Beschrijving
In de binnenstad kö'j t weenkelheart en t henstapgebeed van de stad veenden. De measte weenkels stoat roond ömme t Van Heekplein en de measte terraskens kö'j an de Olden Markt veenden. In t neurden van de binnenstad bint de völle kultureale instelligen, woarönner t Nationaal Muziekkwartier en t Muziekcentrum Enschede. t Stadhoes en t Stadskantoor vörmt t bestuurlike sentrum van Eanske en beveendt zich in t mirren van de binnenstad.

Ok öp t gebeed van verkeer en vervoer lög t daalpeunt in de binnenstad. Zo kö'j der t Stasjon Eanske veenden, woar dreks nöast t sentroale busstasjon van de stad lög. t Grötste deal van de bussen döt döarnöast ok an de halte biej t Van Heekplein stoppen. Der bint ok twea gratis bewöakte feetsenstalligen, eane biej t Van Heekplein en de oare önner t Werkplein Eanske biej t kruuspeunt De Raaff. Ok bint der n oarig antal parkeergarages, woarvan de grötste (1650 parkeerploatsen) önner t Van Heekplein lög.

## Bezeenswöardigheaden
* Grötte Kaarke
* Jacobuskaarke
* Stadhoes van Eanske
* Stasjon Eanske
* Het ei van Ko
* 't Saethuys

## Ofbealdigen

Bestaand:Enschede Stadhuis.JPG|Het Stadhuis met daarvoor het Ei van Ko
Bestaand:Kerk Enschede.jpg|De Grote Kerk op de Oude Markt
Bestaand:Enschede stationsplein.JPG|Station Enschede
Bestaand:Winkelcentrium De Klanderij 2009.png|Winkelcentrum de Klanderij op het Van Heekplein
Bestaand:Saethuys_%282%29.jpg|'t Saethuys aan de Noorderhagen


## Oetgoande lienden
* de binnenstad öp de webstee van t Stadsdeel Centrum
* de binnenstad öp Enschede-Stad.nl
Van Heek

**Van Heek** is n noame van ne Neerlaandse tekstielfamilie, dee sammen met de familie Ten Cate (wölke nen tekstielfabriek anleggen in 1762) as de groondleggers van de tekstielindustrie van Eanske zeen können wörn.

In 1780 begönnen Hendrik Jan van Heek ne önnernemige me't geld van zinn skoonvaar, Jan Barent Lasonder. Zinne zeune Gerrit Jan en Helmich zetten in 1810 de firma *H.J Van Heek en Zonen* öp.

## Van Heek & Co
Öp 1 jannewoarie 1859 wörn n noame veroard in *Van Heek & Co*, doen de zeune van Helmich van Heek, Hendrik Jan (1814-1872), Herman (1816-1882) en Gerrit Jan (1837-1915), beslötten oawer te goan tö't "*fabriceren van katoenen of andere stoffen, het deelnemen in publieke of private handelsondernemingen en het drijven van koophandel in het algemeen*". In 1930 wörn t n noamlozen vennootskop.

## Noaloatenskop
In Eanske lög t Van Heekplein, nömd noar Hendrik Jan van Heek, woar twea kear in de wekke nen woarenmarkt holden wör. An det plein bint önner oare V&D en Primark te veenden. Ok in Eanske ligt t Van Heekpark en t Volkspark, wölke skönken bint deur de familie Van Heek öm de arbeeders lol en vertier te gunnen zönner t innemmen van alkohol. Wieter is der de Van Heekstroate, dee eane van de oetslutigesweagen van de wieke Twekkelerveald is.

n Gröt antal herrehuuze en boetenploatsen in en roond ömme Eanske bint baawd deur de familie Van Heek.

## Bekante leden
* Hendrik Jan van Heek (1759-1809) trouwde Engelbertha Lasonder (1755-1799)
** Gerrit Jan van Heek (1780-1851)
*** Helmich August van Heek (1840-1917)
**** Maria Geertruid van Heek (1868-1953), skilderes
** Johanna Berendina van Heek (1782-1863) trouwde Hendrik Jan Roessingh (1781-1822)
** Helmich van Heek (1785-1847) trouwde Maria Geertruid ten Cate
*** Hendrik Jan van Heek (1814-1872) trouwde Christina Alida Blijdenstein (1823-1859), skilderes
*** Herman van Heek (1816-1882)
**** Ina van Heek (1868-1944), skilderes
*** Gerrit Jan van Heek (1837-1915)
**** Jan Bernard van Heek (1863-1923) trouwde Edwina Burr Ewing (1872-1945)
**** Jan Herman van Heek (1873-1957)
**** Engelberta Auguste (Bertha) van Heek (1876-1960), skilderes
**** Gerrit Jan van Heek Jr. (1880-1958)
*** Helmich van Heek (1845-1902)
**** Herman van Heek (1876-1930
***** Frederik van Heek (1907-1987), wettenskopper

*Hendrik Jan van Heek trouwde Française Martine Borel
** Marvin van Heek (1991), alpineskiër

## Zee ok
* Gedeankzuul H.J. van Heek (1874)
* Gedeanknoald G.J. van Heek (1922)
Zeutermear

**Zeutermear** (Hollaands: *Zoetermeer*) is ne gemeente in de Nederlaandse proveensie Zuud-Hollaand. der wonden op 31 meart 2015 volgens et CBS 124.089 leu, op ne vlakte van 37,06&nbsp;km².

Oet opgreawingen blik at der al sowieso seend et 13e joarhoonderd leu roond Zeutermear woond hebt. In 1962 wör Zeutermear anwezen as gröaistea vuur Den Heag. In korten tied gröaiden Zeutermear van klean doarp noar de doardegrötste gemeente van Zuud-Hollaand.
Peel en Maas

**Peel en Maas** (Limburgs: *Pieël en Maas*) is n gemeente in de Nederlaandse provinsie Limburg. De gemeente is op 1 jannewaori 2010 ontstaon deur n fusie van de vroggere gemeenten Helden, Kessel, Meijel en Maasbree. Peel en Maas had op 31 meert 2015 43.445 inwoeners (bron: CBS) op n oppervlakte van 161,35 km².

## Darpen en kernen
De gemeente Peel en Maas is t resultaot van n fusie tussen vier (veurmaolige) gemeenten mit elk zien eigen wieken en kernen. De tabel hieronder gif n overzicht van disse darpen en kernen.
Simpelveld

**Simpelveld** (Limburgs: *Zumpelveld*) is n darp en gemeente in de Nederlandse provinsie Limburg. De gemeente het zo'n 10.818 inwoeners (2015, bron: CBS) en het n oppervlakte van 16,02 km².

De gemeente, zo as die noen is, is tot stand ekommen bie de gemeentelike herindeling in 1982. De twee tot dan toe zelfstandige gemeenten Bocholtz en Simpelveld wordden toe grotendeels samenedaon. De gemeente Simpelveld grenst an de Nederlandse gemeenten Heerlen, Gulpen-Wittem en Voerendaal en an t Duutse distrikt Aken.

t Maakt deel uut van t bestuurlike samenwarkingsverband Parkstad Limburg.

## Kernen
De gemeente Simpelveld bestaot uut twee darpen en dartien buurtschappen en gehuchten.

### Darpen en gehuchten
Antal inwoeners per woenkern op 1 jannewaori 2009:

***** Hier heuren oek de gehuchten Bosschenhuzen en Molsbarg bie.

### Buurtschappen
Naost disse offisiële kernen he'j in de gemeente oek nog de volgende buurtschappen (gien wieken):
Baaks-Sweijer, Broek, Bulkemsbroek, In de Gaas, Molsbarg, Prickart, Vlengendaal, Waalbroek, Zandbarg

### Topografie

*Topografiese gemeentekaort van Simpelveld, per juni 2015*

## Buurgemeenten
Zuudplas

**Zuudplas** (Nederlaands: *Zuidplas*) is ne gemeente in de Nederlaandse proveensie Zuud-Hollaand. Der wont 42.762 leu op ne vlakte van 64,05 km² (woervan 6,03 km² water). Et roadhoes steet in Niejerkaarke.

Et volk wont der verdeeld oawer de volgende döarpe en boerskoppen.

De boerskoppen Kortenoord, Groot Hitlaand, Klean Hitlaand, 's-Grawenweg, Hollevoeterbrugge en Oold Verlaat zeent hier al bie in erekkend.
Zwiendrecht (Nederlaand)

**Zwiendrecht** (Hollaands: *Zwijndrecht*) is een doarp en ne gemeente in de Nederlaandse proveensie Zuud-Hollaand. Der wont 44.504 inwoners op ne vlakte van 22,77 km² (met 2,35 km² water). Seend 2003 heurt ook de oolde gemeente Heerjansdam too de gemeente Zwiendrecht. De gemeente waarket samen met nen haandevol noabergemeentes in et regioverboond Drechtsteaden.

Zwiendrecht lig in den Zwiendrechtsen Weard, wat deel is van et eilaand Iesselmoond. Et ligt tegen de gemeentes Barendrecht, Ridderkaarke, Hendrik-Ido-Ambacht. Wiedters streumt hier de rivieren Noord, Beneaden-Merwede en Oolden Maas te hope. Dit is et bekeande *Dreerivierenpeunt*, et drokstbevoarene peunt van Nederlaand.
Zwiendrecht

**Zwiendrecht** kan verwiezen naor:
* Zwiendrecht (Nederlaand) - ne gemeente in de Nederlaandse proveensie Zuud-Hollaand
* Zwiendrecht (België) - ne gemeente in de Belgiese proveensie Antwoarpen
De Steeg

**De Steeg** is een van de zeuven dorpen in de gemeente Rheden in de Nederlandse provinsie Gelderland. t Had begin 2013 rond de 1122 inwoners. De Steeg ligt an de ene kant langes de rivier de Iessel en an de andere kant an de Posbank (Veluwezeum).

In De Steeg he'j t Kasteel Middachten. Veul woningen in en rond De Steeg hebben elementen die verwiezen naor Middachten, zo as de kleuren rood en wit. n Passend veurbeeld hiervan is t monumentale postkantoor in De Steeg.

Umdat de twee grootste plaatsen in de gemeente Rheden an de west- en t oostrand liggen (dit zin achtereenvolgens Velp en Dieren), ligt t gemeentehuus in t sentraal elaegen plaetsken De Steeg.

## Foto-uutstalling

De Steeg ,de Rooms Katholieke kerk GM0275-42 IMG 3808 2020-03-31 10.00.jpg|Kerk
De Steeg, TC van het voormalige gemeentehuis Hoofdstraat 4 GM0275-32 foto6 2013-06-06 17.25.jpg|Deel van t vroggere gemeentehuus
Postkantoor De Steeg.jpg|t Monumentale postkantoor an de Heufdstraot
De Steeg, Huize Rhederpark GM0275-52 IMG 3497 2020-03-22 16.33.jpg|Huze Rhederpark
Zeuterwoolde

**Zeuterwoolde** (Hollaands:*Zoeterwoude*) is ne gemeente in de Nederlaandse proveensie Zuud-Hollaand. Der wont 8113 leu op ne vlakte van 21,68 km² (met 1,07 km² an water). In de gemeente lignt verskeadene wonsteas, woervan as Zeuterwoolde-Doarp en Zeuterwoolde-Riendiek et grötste zeent.

Noar et skient bouwden deRomeinen een fort op de stea wat non Zeuterwoolde is. Den Angelsassiesen monnik Leefwin bouwden in et 7de joarhoonderd een köarksken in ne wonstea wat toertieds *swet* of *suet* neumd wörd, mer det hebt ze nooit wier eveunden.

2009 besleut den road van Zeuterwoolde at de oolde wonstea Geelderswoolde vanof den eersten juni van det joar ook een doarp worden mos. Wiedters gef et der nog verskeadene boerskoppen.

De gemeente beslaat diverse woonkernen, waarvan Zoeterwoude-Dorp en Zoeterwoude-Rijndijk de grootste zijn. In 2009 is door de gemeenteraad een woonplaatsbesluit in werking getreden, waardoor de voormalige woonkern Gelderswoude per 1 juni 2009 een officiële woon- of vestigingsplaats is geworden en dus een dorp is binnen de gemeente Zoeterwoude, in tegenstelling tot alle andere woonkernen.
Wooldvucht

**Wooldvucht** (Duuts: *Waldfeucht*; Limburgs: *Vuch* of *Vöch*) is ne stad en gemeente in t Duutse distrikt Heinsboarg in Noordrien-Westfoaln. Der wont 9.282 inwonners in de gemeente; 1.266 in de stad zelf. De vlakte van de gemeente is 30,27 km².

t Greanst an de gemeentn Echt-Susteren, Roerdalen, Heinsboarg, Gangelt en Zelfkaant.

## Plaatsn
* Bocket (*Bókket*)
* Braunsrath (*Brónsraoj*)
* Brüggelchen (*Brögkelke*)
* Frilinghoven (*Frilinghaove*)
* Haaren (*Hare*)
* Hontem (*Hóntem*)
* Löcken (*Löcke*)
* Obspringen (*Opspringe*)
* Schöndorf (*Sjoeandörp*)
* Selsten (*Zaelste*)
* Waldfeucht (*Vuch*)
Zelfkaant

De **Zelfkaant** (Duuts: *Selfkant*; Limburgs: *Zelfkantj*) is ne streek en gemeente in t Duutse distrikt Heinsboarg in Noordrien-Westfoaln. Der wont 10.005 inwonners in de gemeente. De vlakte van de gemeente is 42,08 km².

Van 1949 tot 1963 heurdn de gemeente bie Nederlaand.

t Greanst an de gemeentn Echt-Susteren, Schinnen (bie Doenrade), Sittard-Geleen, Gangelt en Wooldvucht.

## Plaatsn
* Biesen (*Biesse*)
* Dieck (*Diek*)
* Großwehrhagen (*Grootwaerhage*)
* Havert 
* Heilder
* Hillendsberg (*Hillesberg*)
* Höngen (*Hönge*)
* Isenbruch (*Iezebrouk*)
* Kleinwehrhagen (*Kleinwaerhage*)
* Lind (*Lind*)
* Millen (*Mille*)
* Millen-Bruch (*Mille-Brouk*)
* Schalbruch (*Sjalbrouk*)
* Tüddern (*Töddere*)
* Wehr (*Waer*)
* Saeffeln (*Zeffele* of *Zaofele*)
* Stein (*Sjtein*)
* Süsterseel (*Zösterzeel*)
Heinsboarg

**Heinsboarg** (Duuts: *Heinsberg*; Limburgs: *Hinsberg*) is ne stad en gemeente in t Duutse distrikt Heinsboarg in Noordrien-Westfoaln. Der wont 40.913 inwonners in de gemeente. De vlakte van de gemeente is 92,21 km².

t Greanst an de gemeentn Roerdalen, Wooldvucht, Gangelt, Geelnkoarke, Hukkelhoven en Wasnboarg.

## Plaatsn
De darteen stadsdistriktn van Heinsboarg zeent:
* Aphoven/Laffeld
* Dremmen
* Heinsboarg (*Heinsberg*)
* Karken
* Kempen
* Kirchhoven met Vinn
* Lieck
* Oberbruch met Eschweiler, Grebben en Hülhoven
* Porselen met Horst
* Randerath met Himmerich en Uetterath
* Schafhausen met Schleiden
* Unterbruch
* Waldenrath met Erpen, Pütt, Scheifendahl en Straeten
Vleadermuse

**Vleadermuse** (orde *Chiroptera*, ouk wel handvlöägeligen enöömd) bint sougderen dee echt vlegen künnet (dat is anders as sweaven). Ear vlöägels hebbet een vleeghüüd dee tüsken de tengels van ear vöär- en achterpöyte en ear start sit. Der bint vöäle soorten vleadermuse. Enkele seldsame soorten kummet alleynig up eyne plekke vöär, vake in grotten. Wearldwyd binnet der so'n beatyn 1.100 soorten, dårvan kümt dat der meyr as eyne up de vyve sougdeersoorten een vleadermuus is.

## Leavgebeed
Vleadermuse kummet oaveral up de wearld vöär behalve in de poalcirkel. In de tropiske gebeden kummet meyr soorten vleadermuse vöär as dat in koldere gebeden so as Neaderland. Dat kümt döärdat in de tropen der meyr insekten te vinden bint. De meyste vleadermuse leavet in et Amazone-reagenwold in en in Süüdoustasie. De oldste vleadermuus is evünden in de Vereynigde Ståten, dee leavden so'n beatyn 50 miljoon jår eleadene, en in Düütskland eyne dee ungeväär 45 miljoon jår eleadene eleaved hevt. Mangs binnet se so good bewaard ebleaven dat se in den darms doude insekten evünden hebbet. 

## Echolokaty
Vleadermuse künnet wal kyken mar neet genog ümme snachtens te jagen, se orienteren sik dan up et gehöyr an de hand van echolokaty. Döär med syn tunge te klikken stöt he gelüden üüt, dee kaatset weaderümme. So kan de vleadermuus precis höyren wår as de vöärwarpen binnet, de richting, de afstand, de groutde, en den förm, of et bewegt, of et glad of ruw is. Med echolokatie künnet se ouk de afstand van een anderen vleadermuus metten, en künnet se by et jagen up prooien in et düüster een good beald krygen.

## Vlegen
Een vleadermuus is et eynige sougdeer dat vlegen kan. Vleadermuse hebbet een steavige vleeghüüd. De tengels van een vleadermuus sittet an de vleeghüüd vaste. Vlegen döt een vleadermuus düs eigenlik med syn 'handen'. De weatenskappelike name vöär vleadermuse is Chiroptera dat handvlüggel betekkent, dår stamt den name vleadermuus van af. De grysen vleadermuus üüt Amerika kan as den besten vlegen. Hy hevt de heyle Atlantiske Oceaan oavervlöägen, en hy is oaver verre in Europa anekummen. Et is et eynigste sougdeer wat up et land levt, dat ouk heylemåle nå Hawaii is evlöägen, wat et verst afeleagen eiland in de wearld is.
Stein

**Stein** is n gemeente in Nederlands-Limburg. De heufdplaots is de gelieknamige plaots Stein, waor oek t gemeentehuus staot. De gemeente het zo'n 25.128 inwoeners (bron: CBS, 2015) en het n oppervlakte van 22,62 km² (waorvan 1,42&nbsp;km² waoter). De gemeente Stein maakt samen mit de gemeente Beek en de gemeente Sittard-Geleen deel uut van de stejelike agglomerasie van de Westelike Mienstreek. De gemeente Stein leit an de rivier de Maas, dit is geliek oek de grens mit België.

## Kernen
De gemeente Stein het één heufdkern (Stein), vier darpen en vier gehuchten mit n eigen plaotsnaambord. Op disse borden staon bie de heufdingangen van alle plaotsen oek de Limburgse namen, die bin deur de plaotselike bevolking ekeuzen en kunnen ofwieken van de *[[Veldeke]]*-spelling.

### Darpen en gehuchten
Antal inwoeners per woenkern op 1 jannewaori 2005:

### Buurtschappen
Naost disse offisiële kernen bestaot de gemeente oek uut de volgende buurtschappen (gien wieken):
* Terhagen
* Veldschuur
* De Weert *(Limburgs: de Waert)*

## Buurgemeenten

## Zusterstejen
* Maasmechelen (België) - leit an de overkant van de Maas
* Sainte-Marie-du-Mont (Frankriek) (onoffisieel)

## Uutgaonde verwiezing
Groesbeek

**Groesbeek** is n darp in de gemeente Barg en Dal, in de Nederlandse provinsie Gelderland. t Ligt in t Riek van Nimwaege, ten zuden van Nimwaege. Groesbeek ligt in n bultachtig en bosriek landskap, dat in Duutsland in t uutgestrekte Riekswold (*Reichswald*) wieter löp. 

## Geskiedenis
De bulten en dalen van Groesbeek bunt rundum 200.000 jaor elaeden ontstaon deur de veurletste iestied, t Saalien. Ter heugte van t Groesbeek van noe kwam t gletsjer-ies tot stilstand. Op t hoogste punt kump Groesbeek 90 meter bovven t NAP oet. Den name Groesbeek kump af van de bekke dee ooit van de NH Karke in oostelike richting streumden. 

Opgraovingen hebt an-etoond dat Groesbeek al vanof de Romeinse tied bewond wierd. Zo wierden in Barg en Dal Romeinse pötte en pännekes evonden. Villa Gronspech is vanof 1040 tot 1699 in t bezit van de Heren van Groesbeek ewest. In 1990 wierden tiedens warkzaamheden an den Hoflaon resten van t kasteel van de Heren van Groesbeek op-egraoven.

## Musea
* Nasionaal Bevri'jdingsmuseum 1944-1945
* Museumpark Orientalis (veurmalig Biebels openlochtmuseum)
* Afrika Museum

## Jaorlikse evenementen
* Karnavalsoptocht
* Zevenheuvelenloop
* Nimwaegse Veerdaagse (meerdaagse langenofstandsmars in de darde wekke van juli met ok völle deelnemmers uut t butenland)
Noordelike Ieszee

De **Noordelike Ieszee** (mangs vanoet et Engels wal es *Arktiesen Oseaan* neumd) is nen oseaan op et noorden van de wearlddelen Eurazië en Noord-Amerika. Hierin ligt de grote ieskappe van den noordpool. Gelearden zeent et der neet oawer eens of et non ne zee of nen oseaan is. De Internasjonale Hydrografiese Organisasie meant at den Noordeliken Ieszee de kleanste van de vief oseanen op de wearld is, terwiel as oseaanoonderzeukers et de Middellaandse Zee van et Noordelik halfroond neumt.
Juneau

**Juneau** (; Tlingit: *Dzánti K'ihéeni* []) is de heuwdstad van den Amerikaansen stoat Alaska. Et ligt an et gastineaukanaal in de Zuud-Alaskaanse panhandle. Et is de tweede grötste stad in de Verenigde Stoaten wat oppervlak angeet.

Juneau is al seend 1906 de heuwdstad van Alaska. et Congres van de VS steurden de Alaskaanse regearing hierhen vanoet Sitka. In 1970 wörden doomoalig Juneau, Douglas en et umliggende Borough Groot-Juneau bie mekoar edoan, woermet de hudige gemeente juneau ontsteund. Disse gemeente is grötter as de stoaten Rhode Island en Delaware.

Juneau stad lig an den voot van den boarg Juneau en tegenoawer et Douglaseilaand. In 2014 wör et antal leu wat der wont eskatt op 32.406. Doarmet is et de tweedegrötste stad van Alaska, noa Anchorage. Et dagelikse inwonnertal neam tusken mei en september mangs met 6000 leu too, duur ankommende cruiseskepe.

De stad is neumd noar gooldzeuker Joe Juneau. De stad hef ook nen zet *Rockwell* en *Harrisburg* heetn. In et Tlingit het de stad *Dzántik'i Héeni* ("Begin van de slingerrivier", *dzánti* ‘slinger’, *–kʼi* ‘begin’, *héen* ‘rivier’). DeTakurivier, net op et zuden van Juneau, is eneumd noar de koolde *t'aakh*-weend, den as mangs oet de boargen dalekeump.

Juneau is de ennigste stad in de Verenigde Stoaten woer as ginne weagen hengoat vanoet de rest van den stoat. Iej köant der allene met ne vearboot kommen. Dit keump umdet de stad tusken onmeundig roew boargterrein lig. Doarmet is et ne *eilaandstad*, umdet alle too- en oetvoor van goderen oawer water of duur de locht mut. Juneau stad ligt op zeeheugte, oonder boargen tusken de 1100 en 1200 meter hoge. Hierop lig et Iesveeld van Juneau, ne grote ieskappe woer as 30 gletsjers oetstreumt. De Mendenhallgletsjer en de Lemon Creek-gletjer kö'j in Juneau vanof de stroate zeen.
Anchorage

**Anchorage** is de grötste stad van den Amerikaansen stoat Alaska. Bie ne telling in 2013 wonden der 396.142 leu. De stad ligt vuur 90% van de industrialiseerde wearld op zo'n 9,5 uur vlegen. Doarumme is et een belangriek tankpeunt vuur vlochten oawer wearlddelen.

Anchorage haalt seanten vuural oet vervoor. De Ted Stevens International Airport is de doarde grötste goderenvlochthawen van de wearld. Doarnöast verwoarket de hawen van Anchorage ongevear 95% van alle goderen wat in Alaska wean mut. De meest in et oog springende industrie is de petröllie. Grote ölliemoatskoppiejen hebt een kantoor in Anchorage.
Mr. Robot (televisysery)

**Mr. Robot** is ne Amerikaanse tv-riege oet 2015. Et is nen drama-thriller eskrewen duur Sam Esmail.

## Verloop
De serie volget Elliot Alderson, nen jongen kearl in Niej-York Stad. Hee woarket vuur nen internetbevealigingsbedrief Allsafe as bevealigingsprogrammeur. Hee lid oonder sosjale angst en kliniese nearslachtighead. Zinne gedachtenstreum lik slim te lieden oonder achtervolgingswaan en waanzin. Zinne wieze um met leu in kontakt te kommen is duur ze te hacken, woerduur as hee zik verdan meant op te mutten stellen as nen soort online bewaker. Hee wörd eroonseld duur nen geheimzinnigen anarchist den as zik "Mr. Robot" neumt. Hee wörd lid van "fsociety", den Mr. Robot zin koppel hacktivisten. Een van öare doelen is um alle skoolden oet te wisken en zo de machtsverdeling van de wearld wier liek te trekken. Det weelt ze doon duur ene van de grötste vakverenigingen van de wearld, E Corp (dee as Elliot "Evil Corp" neumt), plat te leggen. Toovallig is E Corp den grötsten klaant van Allsafe.

## Akteursriege
### Heuwdrollen
* Rami Malek as Elliot Alderson, nen bevealigingsprogrammeur bie Allsafe Cybersecurity en nen hacker den as allens in de gaten heuld. Hee hef sosjale angsten en lid an kliniese nearslachtighead en waanbeelden. Hierduur kan hee neet good met leu en leawt hee ofzeunderlik.
* Christian Slater as Mr. Robot/Edward Alderson, nen an opstaandigen anarchist den as Elliot anhaalt in zinne verdekte hackergroep met den naam fsociety.
* Carly Chaikin as Darlene Alderson, ene van de fsociety-hackers.
* Portia Doubleday as Angela Moss, Elliot's vrindin van vroger en kollega bie Allsafe.
* Martin Wallström as Tyrell Wellick, den ambisjeuzen Senior Vice President of Technology bie E Corp.
* Gloria Reuben as Krista Gordon

## Verwiezingen
Amsven

t **Amsven**, ok wal t **Oamsven** nöamd, (*Aamsveen* in t Neerlaands, *Amstvenn* in t Duuts) is n heugvengebeed dee leagn is öp de greanze tusken Neerlaand en Duutslaand. t Is leagn an de westelike ziede van ne stuwwalle dee zudelik van Eanske lig, in de Neerlaandse proveensie Oaweriessel en t Duutse Noordrien-Westföale.

t Neerlaandse deal wör seends 1967 deur Landschap Overijssel biejholden en hef ne öppervlokte van 175 ha. Doarvan is 60 ha. völal heaie met plässe en moerässe, 50 ha. is heuge öpslag, en 40 ha. besteet oet grässe en vealde. Landschap Overijssel wö't heugven wier trögge brengn in t gebeed.

t Duutste deal hef ne öppervlokte van 700 ha. en besteet oet drea deale dee noamswieze vernöamd bint noar öare dichtstbiejweande ploatse: t *Alstätter Venn* biej Alstea, t *Eper Venn* biej Eep, en t *Graeser Venn* biej Graes. t Amsven leg dan ok tusken disse drea ploatse in.

Töt a'n anvang van de 70er jöare wörn in t Amsven nöch törf stökken. In t mirre van t Duutse deal wörn töt wiet in de 80er jöare törf stökken, woardeur doar noe-an-n-dag nöch mer wenig heugven te veenden is.

n Noame kö'j met grötte kaanze trög veurn öp de Oldgermoanse stam *ama*, wat zo völle as *[[woater]]löp* betekkent.

## Beskarmd gebeed
t Amsven hef drea kerngebeeden dee seends 1983 de stoatus van netuurgebeed hebt (Duuts: *Naturschutzgebiet*): t Amtsvenn (133 ha), t Hündfelder Moor (184 ha) en t klenere Graeser Venn.

t Heale Amsven is met-nömn in de Europese reechtlienden as Natura 2000-gebeed.

## Flora en fauna
De flora en fauna van t Amsven is kenmarkend veur n vengebeed; zoo he'j der zönnedaauwe en bosorkis dee der völle greuit. Töt de fauna heurt önner meardere n knakeand en n krikeand, t zwartkeelken en t blaauwkeelken, t porseleenhoon en de nochzwaalke.

## Venbraand 2011
Öp vriejdag 3 juni 2011 öntstönd an beade zieden van de greanze nen gevoarliken venbraand. Nen braand in t ven is gaansk oars van oare braanden deurde't veur t grötste deal önnergroonds wökker. Biej grötte en/öf laange dreugte verspreadet t vuur zich önner de öppervlokte. Doarnöast i t gebeed van t Amsven gloepens meuilik beriekboar veur braandwierwöagen. Nen helikopter van het type RNLAF Chinook CH-47D (reg D-661 van het 298 squadron, vliegbasis Deelen) hölpen me't oetblussen van n braand met bluswoater oe't dichtbiejlignde t Rutbeek. In totoal gung roond de 100 ha. netuurgebeed met in de vlämmezea, woarvan eets mer as 30 ha. öp Duuts groondgebeed leggen.

## Galerieje

Aamsveen.jpg|t Amsven
Veen_in_Twente1.jpg|Amsven vanof t pad tusken de greanspoalen bekekken
AamsveenHerfst.jpg|Amsven in de harfste
Zonnedauw in het Aamsveen.jpg|Zönnedaauwe in t Amsven
Rietorchis in het Aamsveen.jpg|Bosorkis in t Amsven
Platanthera bifolia in the Aamsveen, The Netherlands.jpg|Welriekende Nochorkis in t Amsven
Hyla arborea in the Aamsveen, The Netherlands.jpg|Beumkwoaker int Amsven
Plebejus Argus in the Aamsveen, The Netherlands.jpg|Heaieblaauwken in t Amsven
Stasjon Eanske Dreenerl

**Stasjon Eanske Dreenerl** is n spoorwegstasjon in de Neerlaandse stad Eanske, in Oaweriessel. t Gung los in 1996 veur t bedriewenterreain Dreenerl, det westlik van Eanske lig. De Grolsch Veste van vootbalklub FC Twente lig er dreks teagnoawer. Eawn wieter lig de Universiteat Tweante.

t Stasjon hef n biejzönner keagelvörmig glöazen stasjonsgebaawsken. Öp n begoanen groond is der nen breudskensweenkel. Boawnin, öp perronheugte, is ne wachtroemte. De twea perronen ligt teagnoawer mekoar öp de spoordieke, an de kaanten van de twea speure. De perrons bint met mekoar verbönnen via nen tunnel.

De völgnde treanserien stopt öp Eanske Dreenerl:

Vanof deseamber 2009 rieden n 7900-serie nich wieter as Stasjon Nijverdal deur n anleg van nen spoortunnel doar. Öp 1 april 2013 is disse verbeendige wier trög-jouwd.

Öm reln biej vootbalwedstrieden, tusken supporter, te veurkömmen könt de perronen veur n deal of-slötten wörn met hekken. Biej thoeswedstrieden van FC Twente riedt der supportertreanen as stoptreane tusken Riesn en Eanske, riedt de reguleare treanen met mear kapasiteait, en stopt de Intercity's tusken Hengel en Eanske ok öp Eanske Dreenerl. t Öpskoalen van de kapasiteait van Sprinters en t biej Eanske Dreenerl loaten stoppen van Intercity's wör ok jöarliks doan öp n ochtend noa de Batavierenrace, öm de doezenden studeanten dee dan vanof n universiteatskampus vertrekt wier öp hoes an te können brengn.

End 2006 is de vroej toogaanklike plearwealnstallige van t stasjon in eustlike richtige oet-breaid.

Laanks Stasjon Eanske Dreenerl löp busliende 1 (Wesselerbreenk - Stasjon Eanske - Universiteat Langenkampweg), den twea töt zes kear per oer biej t stasjon stöp.

Vanof 1 deseamber 2015 zöl n noam van t stasjon Eanske Dreenerl Eanske Kennispark wörn.
Zwil

**Zwil** is ne roewe, harte verdikking van de boetenste hoedloage. Zwil ontsteet as et vel völle druk of wriewing te verdoeren krig. Zwil zorget der vuur det de hoed neet kapot geet.

## Ontstoan
Zwil keump et meeste vuur oonder veute. Mer ook leu dee as völle met de haande woarket, kriegnt zwil in de haanden. In de bouw, bie automonteurs of fietsenmakers, mer bie ook tradisjonele beropen as boer en reetdekken. Leu dee as muziek maakt, köant ook zwil in de haanden kriegen. Gitaar- en vioolspöllers kriegnt harte vingertöppe van et kniepen in de snoaren. Slagwoarkers van conga's, bongo's of aandere haandtrommen köant zwil in de haanden kriegen van et houwen. Zwil keump hier good van pas, umdet et zearte vortneamp.

Zwil ontsteet bie druk en wriewing, mer ook bie veraandering in temperaturen, hette, zweten en bie zeekte. Leu köant der ook ne oarfelike anleg vuur hebben. a'j wat oetstekkende butte hebt, kan det ook zorgen det der op et vel doar umhen ook zwil gröait.

## Nedersaksies
In et Tweants zeent der meardere zegswiezen met zwil.
* *He'j zwil in de oren?* - Vake broekt as ene dudelik neet wil lusteren.
* *Den hef zwil an et gat.* - Broekt vuur leu dee as neet gearne woarket en dus lewer zitt.
Beringstroat

De **Beringstroat** (Russies: Берингов пролив, *Beringov proliv*, Yupik: *Imakpik*) is nen stroat tusken den Groten Oseaan en de Noordelike Ieszee, tusken Ruslaand en de Amerikaanse stoat Alaska.

De Beringstroat is neumd noar Vitus Bering, nen Russiesen verkenner den as in Denemoarken geboren is. Et ligt op et zuden van den Poolkreenk op 65° 40' N latitude. Dit is de hudige VS-Ruslaandgreanze. Allene de VS neamp disse greanze an.
De westerleankte is 168° 58' 37" W.

Wetenskoppers distert nog aait oawer et vroagstuk of meansken via de Beringstroat van Azië noar Noord-Amerika ereaizet zeent. Ze gebreukn dan hiervuur ne laandbrugge (Beringia). Dit kon dan duurdet gletsjers völle water vaste heulden en der doarduur mear laand bloot lea.. Disse verkloaring vuur wodöanig as Indianen in Amerika kömmen is al verskeaidene tientallen joaren de meest an ehungene.

Seend 2012 is de Russiese kuste an de Beringstroat een of eslötn leagergebeed. Iej köant der allene met spesjale vergunning in en allene via ne lochthawen of met nen cruise. Reaizigers zoonder disse spesjale vergunning, zelfs met visum, köant vastenömmen worden, ne bote kriegen, of oet ezat worden met antekening det ze in et vuurliggende ginnen visum mear magnt.

## Referensies